Държавен вестник, бр. 27, 2006 г., стр. 4

С Т Р .  4
Д Ъ Р Ж А В Е Н   В Е С Т Н И К
Б Р О Й  27
4. при бюджет на съответната организация
над 100 млн. лв., включително управляваните
средства по фондове и програми на Европейския
съюз—не по-малко от 10 вътрешни одитори,
включително ръководителя на вътрешния одит.
(2) Ръководителите на общините по чл. 12,
ал. 1, т. 3 спазват изискванията за минимална
численост на вътрешните одитори съгласно
следните критерии:
1. при бюджет на съответната община до
5 млн. лв.—един вътрешен одитор;
2. при бюджет на съответната община от
5 до 15 млн. лв.—не по-малко от двама вът-
решни одитори, включително ръководителя на
вътрешния одит;
3. при бюджет на съответната община от
15 до 60 млн. лв.—не по-малко от трима вът-
решни одитори, включително ръководителя на
вътрешния одит;
4. при бюджет на съответната община от
60 до 100 млн. лв.—не по-малко от 5 вътрешни
одитори, включително ръководителя на вътреш-
ния одит;
5. при бюджет на съответната община над
100 млн. лв.—не по-малко от 8 вътрешни оди-
тори, включително ръководителя на вътреш-
ния одит.
(3) При определяне на минималната числе-
ност на звеното за вътрешен одит от бюджети-
те на първостепенните разпоредители се из-
важдат предвидените по бюджетните сметки
средства на второстепенните разпоредители, в
които се изграждат самостоятелни звена за вът-
решен одит.
(4) В определената по ал. 1 и 2 минимална
численост на звената за вътрешен одит не се
включват стажант-одиторите.
Чл. 15. Търговските дружества по чл. 61 от
Търговския закон и държавните предприятия
по чл. 62, ал. 3 от Търговския закон могат да
изграждат звено за вътрешен одит по решение
на управителните им органи.
Чл. 16. (1) Ръководителят на организацията
осигурява независимост на вътрешните одито-
ри при планиране, извършване и докладване на
резултатите от вътрешния одит и не може да
възлага на ръководителя на вътрешния одит и
на вътрешните одитори изпълнение на други
функции и дейности, различни от дейността по
вътрешен одит.
(2) Ръководителят на звеното за вътрешен
одит докладва директно на ръководителя на
организацията, с което се гарантира функцио-
налната и организационната независимост на
вътрешния одит.
Чл. 17. Ръководителят на организацията и
другите длъжностни лица в нея са длъжни да
оказват съдействие на вътрешните одитори при
изпълнение на дейността им и нямат право да
се позовават на своя или на чужда търговска
или служебна тайна, както и да отказват дос-
тъп до всички активи на организацията.
Чл. 18. (1) Ръководителят на организацията
може да сформира одитен комитет, който
включва външни за организацията лица с под-
ходяща квалификация и опит в областта на фи-
нансовото управление и контрол, вътрешния или
външния одит.
(2) Одитният комитет приема правила за сво-
ята работа.
(3) Одитният комитет подпомага вътреш-
ния одит, като дава становище по статута на
звеното за вътрешен одит, стратегическите и
годишните планове за дейността по вътрешен
одит, запознава се и взема отношение по докла-
дите от одитните ангажименти, годишния док-
лад за дейността по вътрешен одит и по всички
значими въпроси, свързани с вътрешния одит.
Г л а в а  т р е т а
СТАТУТ НА ВЪТРЕШНИТЕ ОДИТОРИ
Раздел I
Изисквания за назначаване
Чл. 19. (1) Вътрешните одитори се назнача-
ват от ръководителя на организацията по тру-
дово или по служебно правоотношение.
(2) За вътрешни одитори се назначават лица,
които отговарят на следните изисквания:
1. да са дееспособни лица;
2. да не са осъждани за умишлено престъп-
ление от общ характер и да не са лишени по
съдебен ред от правото да заемат съответната
длъжност;
3. да имат завършено висше образование и
придобита образователно-квалификационна
степен “магистър” или “бакалавър”;
4. да са положили успешно изпита за вът-
решни одитори в публичния сектор по чл. 53 и
да притежават сертификат “вътрешен одитор в
публичния сектор”, издаден от министъра на
финансите.
Чл. 20. (1) Лицата, които не отговарят на
изискванията на чл. 19, ал. 2, т. 4, могат да се наз-
начават за стажант-одитори за срок две години.
(2) В рамките на срока по ал. 1 стажант-оди-
торът трябва да изпълни изискванията на чл. 19,
ал. 2, т. 4, след което може да бъде назначен за
вътрешен одитор.
Чл. 21. (1) Ръководителят на вътрешния одит
се назначава по трудово или по служебно пра-
воотношение и трябва да отговаря на изисква-
нията по чл. 19, ал. 2 , т. 1, 2 и 4 и на следните
допълнителни изисквания:
1. да има завършено висше образование и
придобита образователно-квалификационна
степен “магистър”;
2. да има най-малко три години стаж в об-
ластта на вътрешния или външния одит.
(2) За ръководител на вътрешния одит не
може да бъде назначавано лице, когато:
1. е работило в организацията през послед-
ната една година по трудово или служебно пра-
воотношение, освен като вътрешен одитор или
служител в инспекторат по чл. 46 от Закона за
администрацията;
2. е работило през последните две години по
трудово или служебно правоотношение като
ръководител на организацията или нейни под-
чинени структури;
3. негов съпруг, роднина по права линия без
ограничения, по съребрена линия до четвърта
степен включително или по сватовство до чет-
върта степен включително, работят или са ра-
ботили на ръководна длъжност в организация-
та през последните две години.
(3) Обстоятелствата по ал. 2 се декларират
писмено от кандидата за ръководител на вът-
решния одит пред ръководителя на организа-
цията при назначаването.